Dohoda vo forme výmeny listov medzi Európskym spoločenstvom a Čilskou republikou o zmenách a doplneniach dodatkov I, II, III a IV k dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej



Úradný vestník L 231 , 24/08/2006 S. 0002 - 0134



Dohoda vo forme výmeny listov medzi Európskym spoločenstvom a Čilskou republikou o zmenách a doplneniach dodatkov I, II, III a IV k dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej LIST č. 1 List od Európskeho spoločenstva Brusel 24. apríla 2006 Vážený pane, mám tú česť odvolať sa na stretnutia venované technickým úpravám, ktoré sa konali v súlade s článkom 29 ods. 2 dohody o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, ktorá ustanovuje, že zmluvné strany môžu po vzájomnom súhlase zmeniť a doplniť dodatky k tejto dohode. Vzhľadom na rozšírenie Európskej únie 1. mája 2004 a vo svetle záverov prvého zasadania Spoločného výboru pre dohodu o obchode s vínom, ktoré sa konalo v Santiagu de Chile 8. januára 2004, záverov zasadania asociačného výboru, ktoré sa konalo v decembri 2004 v Santiagu de Chile, a záverov druhého zasadania Spoločného výboru pre dohodu o obchode s vínom a prvého zasadania Spoločného výboru pre dohodu o obchode s liehovinami a aromatizovanými nápojmi v rámci dohody o pridružení medzi EÚ a Čile z 13. až 14. júna 2005, ktoré sa konali v Madride, je nevyhnutné uskutočniť technické úpravy dodatkov I (Zemepisné označenia vín pôvodom zo Spoločenstva), II (Zemepisné označenia vín pôvodom z Čile), III (Zoznam tradičných výrazov Spoločenstva) a IV (Doplňujúce označenia kvality v Čile) k dohode o obchode s vínom. Mám preto tú česť navrhnúť, aby sa dodatky I, II, III a IV k dohode o obchode s vínom nahradili dodatkami pripojenými v prílohe s účinnosťou od dnešného dňa. Bol by som Vám zaviazaný, keby ste mohli potvrdiť, že Vaša vláda súhlasí so znením tohto listu. Prijmite, prosím, výraz mojej najhlbšej úcty. V mene Európskeho spoločenstva Mariann Fischer Boel LIST č 2 List Čile Brusel 24. apríla 2006 Vážená pani, mám česť potvrdiť dnešným dátumom prijatie Vášho listu tohto znenia: "Mám tú česť odvolať sa na stretnutia venované technickým úpravám, ktoré sa konali v súlade s článkom 29 ods. 2 dohody o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, ktorá ustanovuje, že zmluvné strany môžu po vzájomnom súhlase zmeniť a doplniť dodatky k tejto dohode. Vzhľadom na rozšírenie Európskej únie 1. mája 2004 a vo svetle záverov prvého zasadania Spoločného výboru pre dohodu o obchode s vínom, ktoré sa konalo v Santiagu de Chile 8. januára 2004, záverov zasadania asociačného výboru, ktoré sa konalo v decembri 2004 v Santiagu de Chile, a záverov druhého zasadania Spoločného výboru pre dohodu o obchode s vínom a prvého zasadania Spoločného výboru pre dohodu o obchode s liehovinami a aromatizovanými nápojmi v rámci dohody o pridružení medzi EÚ a Čile z 13. až 14. júna 2005, ktoré sa konali v Madride, je nevyhnutné uskutočniť technické úpravy dodatkov I (Zemepisné označenia vín pôvodom zo Spoločenstva), II (Zemepisné označenia vín pôvodom z Čile), III (Zoznam tradičných výrazov Spoločenstva) a IV (Doplňujúce označenia kvality v Čile) k dohode o obchode s vínom. Mám preto tú česť navrhnúť, aby sa dodatky I, II, III a IV k dohode o obchode s vínom nahradili dodatkami pripojenými v prílohe s účinnosťou od dnešného dňa. Bol by som Vám zaviazaný, keby ste mohli potvrdiť, že Vaša vláda súhlasí so znením tohto listu." Mám tú česť Vám oznámiť, že Čilská republika súhlasí s obsahom tohto listu. Prijmite, prosím, výraz mojej najhlbšej úcty. V mene Čilskej republiky Oscar Alcamán Riffo --------------------------------------------------